CELEX: 32012R0755
Language: lt
Date: 2012-08-16 00:00:00
Title: 2012 m. rugpjūčio 16 d. Komisijos įgyvendinimo reglamentas (ES) Nr. 755/2012, kuriuo iš dalies keičiamos Įgyvendinimo reglamento (ES) Nr. 543/2011 nuostatos, susijusios su aplinkosaugos veiksmų pagal vaisių ir daržovių sektoriaus gamintojų organizacijų veiklos programas specialių išlaidų atitiktimi reikalavimams

21.8.2012   
            
            
               LT
            
            
               Europos Sąjungos oficialusis leidinys
            
            
               L 223/6
            
         
      KOMISIJOS ĮGYVENDINIMO REGLAMENTAS (ES) Nr. 755/2012
   2012 m. rugpjūčio 16 d.
   kuriuo iš dalies keičiamos Įgyvendinimo reglamento (ES) Nr. 543/2011 nuostatos, susijusios su aplinkosaugos veiksmų pagal vaisių ir daržovių sektoriaus gamintojų organizacijų veiklos programas specialių išlaidų atitiktimi reikalavimams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103h straipsnį kartu su 4 straipsniu,
   kadangi:
   
               (1)
            
            
               Reglamentu (EB) Nr. 1234/2007 nustatytas bendras žemės ūkio rinkų organizavimas, apimantis vaisių bei daržovių ir perdirbtų vaisių bei daržovių sektorius. Pagal to reglamento 103c straipsnio 3 dalį valstybės narės turi numatyti, kad veiklos programos vaisių ir daržovių sektoriuje apimtų du ar daugiau aplinkosaugos veiksmų arba kad ne mažiau nei 10 % išlaidų pagal veiklos programas tektų aplinkosaugos veiksmams. Be to, tame reglamente numatyta, kad iš paramos aplinkosaugos veiksmams turi būti padengiamos su veiksmu susijusios papildomos išlaidos ir prarastos pajamos;
            
         
               (2)
            
            
               remiantis 2011 m. birželio 7 d. Komisijos įgyvendinimo reglamento (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), 60 straipsnio 1 dalimi, to įgyvendinimo reglamento IX priede pateikiamas pagal veiklos programas nefinansuojamų veiksmų ar išlaidų sąrašas. Tačiau jame nurodyta, kad su aplinkosaugos priemonėmis susijusioms specialioms išlaidoms, įskaitant išlaidas, atsiradusias dėl ekologiško pakuočių tvarkymo, taikoma išimtis ir jos yra laikomos atitinkančiomis reikalavimus;
            
         
               (3)
            
            
               remiantis aplinkosaugos veiksmų, susijusių su pakuočių tvarkymu, vykdymo patirtimi, nėra visiškai aišku, kokia tikroji šių veiksmų nauda aplinkai ir (arba) ar tikrai dėl šių veiksmų gamintojų organizacijos patiria papildomų išlaidų ir praranda pajamų, todėl neaišku, kuo pagrįsti teikiamą valstybės paramą. Be to, šių veiksmų administravimas ir kontrolė pasirodė sudėtingi, visų pirma, apskaičiuojant teiktiną paramą. Remiantis šia patirtimi ir siekiant paskatinti vykdyti ekonomiškai efektyvesnius aplinkosaugos veiksmus bei sumažinti administravimo Sąjungos lygmeniu išlaidas, tikslinga nutraukti paramos teikimą aplinkosaugos veiksmams, susijusiems su pakuočių tvarkymu;
            
         
               (4)
            
            
               todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;
            
         
               (5)
            
            
               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 pakeitimai
   Įgyvendinimo reglamentas (ES) Nr. 543/2011 iš dalies keičiamas taip:
   
               1.
            
            
               60 straipsnio 4 dalis iš dalies keičiama taip:
               
                           a)
                        
                        
                           pirmos pastraipos c punktas išbraukiamas;
                        
                     
                           b)
                        
                        
                           antra pastraipa išbraukiama.
                        
                     
         
               2.
            
            
               IX priedo 1 punkto pirmos pastraipos ketvirta įtrauka pakeičiama taip:
               
                           „—
                        
                        
                           su Reglamento (EB) Nr. 1234/2007 103c straipsnio 3 dalyje nurodytais aplinkosaugos veiksmais susijusias specialias išlaidas. Visais atvejais išlaidos, susijusios su pakuočių naudojimu ir tvarkymu, laikomos neatitinkančiomis reikalavimų;“.
                        
                     
         2 straipsnis
   Pereinamojo laikotarpio nuostatos
   1.   Su pakuočių tvarkymu susijusiems aplinkosaugos veiksmams, įtrauktiems į veiklos programą, patvirtintą iki šio reglamento įsigaliojimo dienos, parama ir toliau gali būti teikiama iki tos veiklos programos vykdymo pabaigos, jeigu tie veiksmai atitinka taisykles, taikomas iki šio reglamento įsigaliojimo dienos.
   2.   Prireikus valstybės narės iš dalies keičia savo nacionalines sistemas, nurodytas Reglamento (EB) Nr. 1234/2007 103f straipsnio 1 dalies pirmoje pastraipoje, kad suderintų jas su šio reglamento 1 straipsnyje nurodytais pakeitimais.
   Nukrypstant nuo Įgyvendinimo reglamento (ES) Nr. 543/2011 56 straipsnio 1 dalies, nacionalinių sistemų pakeitimams, padarytiems remiantis šios dalies pirma pastraipa, netaikoma Reglamento (EB) Nr. 1234/2007 103f straipsnio 1 dalies antroje pastraipoje nustatyta tvarka.
   3 straipsnis
   Įsigaliojimas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 16 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 299, 2007 11 16, p. 1.
   
      (2)  OL L 157, 2011 6 15, p. 1.